Foto: Uzbekistan Airports Toshkent shahriga uchib kelgan yo‘lovchilar uchun yangilangan CIP-zal ishga tushdi. U Toshkent xalqaro aeroporti uchib ketish terminali birinchi qavatida joylashgan. Uzbekistan Airports xabariga ko‘ra, yo‘lovchilarga qulaylik yaratish maqsadida zalda alohida pasport nazorati kabinalari, yuklarni tezlashtirilgan tartibda yetkazib berish, bepul Wi-Fi, 75 o‘rinli yumshoq kreslolar, turli xil ichimliklar mavjud. Bundan tashqari, zalda Duty Free do‘koni ochilmoqda. Yo‘lovchilar samolyotdan CIP-zalga maxsus qulay avtobuslarda olib kelinadi. Toshkentga uchib kelgan yo‘lovchilar uchun CIP-zaldan o‘tish narxi 350 000 so‘mni tashkil qiladi.